Official Journal L 205 , 14/08/2003 P. 0016 - 0018



KOMISIJAS DIREKTĪVA 2003/79/EK (2003. gada 13. augusts), ar ko groza Padomes Direktīvu 91/414/EEK, lai tajā kā aktīvu vielu iekļautu Coniothyrium minitans (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2003. gada 15. jūlija Direktīvu 91/414/EEK par augu aizsardzības līdzekļu laišanu tirgū[1], kurā jaunākie grozījumi izdarīti ar Komisijas Direktīvu 2003/70/EK[2], un jo īpaši tās 6. panta 1. punktu, tā kā: (1) Saskaņā ar Direktīvas 91/414/EEK 6. panta 2. punktu 1997. gada 10. septembrī Vācijas iestādes saņēma Prophyta GmbH, še turpmāk "pieteikuma iesniedzējs", pieteikumu par aktīvās vielas Coniothyrium minitans iekļaušanu Direktīvas I pielikumā. Ar Komisijas Lēmumu 98/676/EK[3] apstiprināts, ka dokumentācija ir pilnīga, t.i., var uzskatīt, ka tā atbilst Direktīvas 91/414/EEK II un III pielikuma prasībām attiecībā uz datiem un informāciju. (4) Šīs vielas iedarbība uz cilvēka veselību un vidi novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja piedāvātajiem izmantošanas veidiem. Izraudzītā ziņotāja dalībvalsts 2000. gada 13. martā iesniegusi Komisijai novērtējuma ziņojuma projektu par šo vielu. (3) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību pārskatījušas šo novērtējuma ziņojuma projektu. 2003. gada 4. jūlijā šo pārskatu noformēja veidā, kādu Komisija noteica pārskata ziņojumam par Coniothyrium minitans. (4) Par pārskatu neradās atklāti jautājumi vai problēmas, par ko būtu jāapspriežas ar Augu zinātnisko komiteju. (5) Dažādajās veiktajās pārbaudēs noskaidrojās, ka augu aizsardzības līdzekļi, kas satur Coniothyrium minitans, kopumā varētu atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ lietderīgi šo aktīvo vielu iekļaut I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas augu aizsardzības līdzekļiem, kas satur šo aktīvo vielu. (6) Kaut arī joprojām jāpiemēro vienotie principi par mikroorganismiem, piešķirot atļaujas, dalībvalstīm ir lietderīgi ievērot minētās direktīvas 4. panta vispārīgos noteikumus. Lietderīgi paredzēt, ka pabeigto pārskata ziņojumu, izņemot konfidenciālu informāciju Direktīvas 91/414/EEK 14. panta nozīmē, dalībvalstis glabā vai dara pieejamu, lai ar to varētu iepazīties visas ieinteresētās personas. (7) Pēc iekļaušanas jāatvēl dalībvalstīm pietiekams laika posms, kurā īstenot Direktīvas 91/414/EEK noteikumus attiecībā uz augu aizsardzības līdzekļiem, kas satur Coniothyrium minitans, un jo īpaši, lai varētu pārskatīt pašreizējās pagaidu atļaujas un vēlākais minētā laika posma beigās pagaidu atļauju vietā, tās grozot vai atsaucot saskaņā ar Direktīvas 91/414/EEK noteikumiem, piešķirt pilnas atļaujas. (8) Tādēļ attiecīgi jāgroza Direktīva 91/414/EKK. (9) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 91/414/EEK I pielikumu groza, kā noteikts šīs direktīvas pielikumā. 2. pants Dalībvalstis ne vēlāk kā līdz 2004. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. Dalībvalstis piemēro minētos noteikumus no 2004. gada 1. jūlija. Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 3. pants 1. Dalībvalstis izskata atļauju katram augu aizsardzības līdzeklim, kas satur Coniothyrium minitans, lai nodrošinātu, ka tiek izpildīti Direktīvas 91/414/EEK I pielikuma nosacījumi par šo aktīvo vielu. Vajadzības gadījumā un vēlākais līdz 2004. gada 30. jūnijam saskaņā ar Direktīvu 91/414/EEK atļaujas groza vai atsauc. 2. Vēlākais līdz 2004. gada 31. decembrim dalībvalstis saskaņā ar Direktīvas 91/414/EEK VI pielikumā noteiktajiem vienotajiem principiem, pamatojoties uz dokumentāciju, kas atbilst minētās direktīvas III pielikuma prasībām, atkārtoti novērtē visus atļautos augu aizsardzības līdzekļus, kas satur Coniothyrium minitans kā vienīgo vai kā vienu no vairākām aktīvajām vielām, kuras uzskaitītas Direktīvas 91/414/EEK I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Vajadzības gadījumā un vēlākais līdz 2005. gada 30. jūnijam tās groza vai atsauc atļauju katram augu aizsardzības līdzeklim. 4. pants Šī direktīva stājas spēkā 2004. gada 1. janvārī. 5. pants Šī direktīva ir adresēta dalībvalstīm. Briselē, 2003. gada 13. augustā Komisijas vārdā Komisijas loceklis David Byrne PIELIKUMS I pielikuma tabulas beigās pievieno šādu rindu. Nr. Triviālais nosaukums, identifikācijas numuri IUPAC nosaukums Tīrība1 Stāšanās spēkā Iekļaušana ir spēkā līdz Īpaši noteikumi "71 Coniothyrium minitans Celms CON/M/91-08 (DSM 9660) CIPAC Nr. 614 Nepiemēro Informāciju par tīrību un ražošanas kontroli skatīt pārskata ziņojumā 2004. gada 1. janvāris 2013. gada 31. decembris Atļauts lietot tikai par fungicīdu. Piešķirot atļaujas, ņem vērā pārskata ziņojuma secinājumus par Coniothyrium minitans un jo īpaši tā I un II papildinājumu, ko 2003. gada 4. jūlijā pabeidza Pastāvīgā pārtikas aprites un dzīvnieku veselības komiteja Šajā vispārējā novērtējumā dalībvalstīm jāpievērš īpaša uzmanība izmantotāju un strādnieku drošībai un jānodrošina, lai atļauju piešķiršanas nosacījumos tiktu iekļauti arī attiecīgi drošības pasākumi. 1 Papildu informācija par aktīvās vielas identitāti un tās specifikāciju ir noteikta pārskata ziņojumā." [1] OV L 230, 19.8.1991., 1. lpp. [2] OV L 184, 23.7.2003., 9. lpp. [3] OV L 317, 26.11.1998., 47. lpp.